Vicipaedia Esperantica
Vicipaedia Esperantica (Esperantice Esperanta Vikipedio) editio est Vicipaediae lingua constructa Zamenhofiana. Quae versio die 15 Novembris 2001 fundata est, Carolo Smith auctore. In elencho omnium quoad nativitatem in loco undecimo stat. Mutationes technicae, quae propter signa diacritica Esperantica necessariae erant, fecerunt ut in cunctis versionibus Vicipaediae abecedarium Unicodex praevalidum futurum esset. Inter omnes Vicipaediae species, Esperantica maxime inter gentes esse videtur. Quoad linguas constructas omnes alias magnitudine multum superat.